Diari Oficial de la Generalitat Valenciana


Sumari del DOGV 6564, del 13-07-2011 (2011/7557)

Notificació de la sentència dictada en el procediment sobre conflicte en l'exercici de la pàtria potestat número 1111/2010.
---------------------------------------------------------------------------------------------------------------------------

### Dades del document

Número de DOGV
:   6564

Data del DOGV
:   13-07-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/7557


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment sobre conflicte en l'exercici de la pàtria potestat número 1111/2010. [2011/7557]  
Judici família. Conflicte en l'exercici de la pàtria potestat 001111/2010  
Demandant: Clara Angélica Guañuna Morales.  
Procuradora: María José Juan Baixauli.  
Demandat: Luis Nelson Aguilar Bucheli.  
Procurador/a: -  
En aquest procediment sobre conflicte en l'exercici de la pàtria potestat número 1111/2010, seguit a instàncies de Clara Angélica Guañuna Morales, representada per la procuradora M.ª José Juan Baixauli, contra Luis Nelson Aguilar Bucheli, s'ha dictat la sentència, que, literalment, és com segueix:  
«Sentència número 440/2011  
València, 21 de juny de 2011  
Ana Vega Pons-Fuster Olivera, magistrada jutgessa del Jutjat de Primera Instància número 9 de València, he vist aquestes actuacions seguides amb el número 1111/2010, en matèria de conflicte de pàtria potestat, promogudes per Clara Angélica Guañuna Morales, representada per la procuradora M.ª José Juan Baixauli i assistida pel lletrat Miguel Ramón Carbonell, contra Luis Nelson Aguilar Bucheli, amb la intervenció del Ministeri Fiscal.  
Antecedents de fet  
Primer. La representació de la part actora va formular una demanda contra la part demandada, en què, després d'exposar els fets i fonaments de dret que estimava aplicables, acabava sol·licitant que es dictara una resolució per la qual es reconeguera el dret de la filla menor a obtindre un passaport, per a poder ser inscrita en el padró de la ciutat i poder viatjar a fi de visitar l'àvia materna i la familia extensa que hi resideixen.  
  
Segon. Que una vegada admesa i tramitada la demanda de manera legal, es va traslladar a la part demandada, que no hi va formular cap al·legació pel fet d'estar en parador desconegut, i també al Ministeri Fiscal, que no s'hi va oposar.  
Fonaments de dret  
Primer. D'acord amb l'article 156 del Codi Civil, la pàtria potestat serà exercida de manera conjunta per ambdós progenitors o per un sol amb el consentiment exprés o tàcit de l'altre, sent vàlides les accions que haja realitzat un d'ells segons l'ús social i les circumstàncies o en situacions de necessitat urgent. Per la seua banda, l'article 158 del Codi Civil disposa que a instàncies del fill, parent o Ministeri Fiscal, el jutge adoptarà las mesures pertinents a fi d'evitar pertorbacions danyoses als fills.  
En aquest cas el progenitor s'ha desentés de la filla, que té onze anys, des de en fa más de sis, no ha pagat les pensions d'aliments, i amb la seua absència ha impedit que els progenitors es posen d'acord respecte a l'eixida temporal de la xiqueta d'Espanya. Atés que es considera normal i beneficiós que la menor dispose de passaport per a poder visitar el país de la seua família materna, cal autoritzar-ne la sol·licitud, amb la precisió indicada pel Ministeri Fiscal.  
  
Segon. En matèria de costes no s'observen motius per a una imposició especial.  
Vistos els preceptes legals esmentats i tots altres que hi són aplicables de forma general.  
Dispositiva  
S'autoritza a Clara Angélica Guañuna Morales l'obtenció del passaport per a la seua filla i se li autoritza el viatge; de manera prèvia haurà d'indicar la residència durant la seua estada, i mostrar els bitllets d'anada i tornada a aquest país. Sense costes.  
Mode d'impugnació: mitjançant un recurs d'apel·lació davant l'Audiència Provincial de València (article 455 LECn).  
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils, comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn) i amb el dipòsit previ en el compte de consignacions del Jutjat de cinquanta euros.  
Aquesta és la sentència, que pronuncie, mane i firme».  
I atés que el demandat esmentat, Luis Nelson Aguilar Bucheli, es troba en parador desconegut, s'expedeix aquest edicte a fi que valga de notificació de forma deguda.  
  
València, 21 de juny de 2011.- El secretari judicial: Antonio Rodríguez-Moldes Peiró.